Miżuri biex tiġi ttrattata l-kriminalità organizzata, il-korruzzjoni u l-ħasil tal-flus ġew stabbiliti fi pjan ta' azzjoni tal-UE għall-2014-2019 rrakkomandat mill-Parlament nhar l-Erbgħa. Il-qbid tal-assi finanzjarji tan-netwerks tal-kriminalità organizzata u l-eliminazzjoni tas-sori tagħhom ta' dħul jinsabu fuq il-quċċata tal-lista. Kważi 4000 organizzazzjoni kriminali internazzjonali huma mifhuma li qed joperaw fl-UE fl-2013. "L-ispejjeż marbuta mal-mafja diffiċli biex jiġu stmati, ivarjaw minn 4 sa 5 punti perċentwali tal-PGD għall-UE biss", qal Salvatore Iacolino (EPP, IT), li fassal l-aħħar proposti, li ġew approvati b' XXX voti. Din ir-riżoluzzjoni hija "lista ta' azzjonijiet konkreti li għandhom jiġu implimentati matul it-terminu leġislattiv ġdid. Din hija sfida komuni għas-sistemi kriminali", huwa kompla jgħid. Figuri tal-Europol jindikaw 3600 organizzazzjoni kriminali internazzjonali li joperaw fl-UE fl-2013, li minnhom 70% għandhom membri minn pajiżi differenti. Salvagwardja tal-finanzi tal-UE Il-MPE iridu li persuni misjuba ħatja bi kriminalità organizzata, korruzzjoni jew ħasil tal-flus ikunu pprojbiti milli jagħmlu offerti għal kwalunkwe kuntratt ta' akkwist pubbliku fi kwalunkwe post fl-UE u jkunu pprojbiti milli japplikaw jew jokkupaw kariga pubblika. Il-MPE itennu s-sejħa dejjiema tagħhom biex jiġi stabbilit Uffiċċju Ewropew għall-Prosekuzzjoni Pubblika biex jikkoordina investigazzjonijiet nazzjonali u jiġġieled reati li jaffettwaw l-interessi finanzjarji tal-UE. Huma jenfasizzaw li dan l-Uffiċċju għandu jkun mgħammar bir-riżorsi umani u finanzjarji neċessarji. L-Uffiċċju tan-Nazzjonijiet Uniti għad-Droga u l-Kriminalità (UNODC) jistima li attivitajiet illegali jammountaw għal 3.6% tal-PGD globali, filwaqt li l-Kummissjoni tikkalkola li l-ħsara kkawżata mill-korruzzjoni fl-UE biss tammonta għal madwar EUR 120 biljun fis-sena, ekwivalenti għal 1.1% tal-PGD tal-UE. Nattakkaw l-assi tal-kriminalità Biex jiġu ssalvagwardjati l-interessi finanzjarji tal-UE, huwa importanti li jiġu attakkati l-assi tal-kriminalità b'mod aktar effettiv, jgħidu l-MPE, li jappellaw għat-tneħħija tas-segretezza bankarja (125-11) u għall-eliminazzjoni tar-rifuġji fiskali fl-UE għal dan il-għan. Ladarba jinqabdu, l-assi kriminali għandhom jiġu wżati mill-ġdid għal skopijiet soċjali, huma jgħidu. Neliminaw it-traffikar tal-bnedmin Il-MPE iridu pieni aktar ħorox għat-traffikanti tal-bnedmin u aktar protezzjoni għall-vittmi tagħhom fi sforz biex jiġi eliminat it-traffikar tal-bnedmin u x-xogħol furzat. Iridu li l-ġlieda kontra x-xogħol furzat tiffoka fuq il-lokaitajiet fejn ix-xogħol furzat irħis jiġi esplojtat. It-traffikar tal-bnedmin jiġġenera profitti kriminali stmati għal EUR24 biljun fis-sena u jaffettwa l-pajjiżi kollha tal-UE. L-Organizzazzjoni Internazzjonali tax-Xogħol stabbilit in-numru totali ta' ħaddiema furzati fl-UE għal madwar 880,000 li minnhom 270, 000 huma vittmi ta' espojtazzjoni sesswali. Krimini relatati mal-mafja Il-Parlament jgħid li huwa essenzjali li tintlaħaq deċiżjoni dwar definizzjoni legali waħda ta' attività kriminali ta' natura mafjuża, li għandha tinkludi r-reat ta' involviment f'organizzazzjoni ta' natura mafjuża. Iffissar ta' logħob u xiri ta' voti Il-MPE jgħidu li jridu li l-immanuvrar fl-isport isir reat kriminali, anke meta l-benefiċċji tiegħu mhumiex tanġibbli. Ir-riżoluzzjoni adottata nhar il-Erbgħa tistabbilixxi pjan ta' azzjoni għall-Parlament, il-Kummissjoni u l-Kunsill li jmiss biex jgħammru l-UE biex tiġġieled il-kriminalità organizzata fil-livelli internazzjonali, Ewropej u nazzjonali. Ir-riżoluzzjoni ġiet imfassla mill-Kumitat Speċjali dwar il-Kriminalità Organizzata, il-Korruzzjoni u l-Ħasil tal-Flus, stabbilit f'Marzu 2012 biex jivvaluta l-impatt ta' attivitajiet ta' natura mafjuża dwar l-ekonomija u s-soċjetà tal-UE u biex jirrakkomandaw leġislazzjoni u miżuri oħra. Proċedura: riżoluzzoni mhux leġislattiva Iktar informazzjoni It-test adottat ser ikun disponibbli dalwaqt (agħfas fuq 23 ta' Ottubru) Ara l-vidjo tad-dibattitu (agħfas fuq 23 ta' ru) Ara l-vidjo tal-konferenza għall-istampa (agħfas fuq 23 ta' Ottubru) Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail